It-testi oriġinali UN/ECE biss għandhom effett legali skont il-liġi pubblika internazzjonali. L-istatus u d-data tad-dħul fis-seħħ ta’ dan ir-Regolament għandhom jiġu vverifikati fl-aħħar verżjoni tad-dokument tal-istatus UN/ECE TRANS/WP.29/343, disponibbli fuq: http://www.unece.org/trans/main/wp29/wp29wgs/wp29gen/wp29fdocstts.html

Ir-Regolament Nru 1 tal-Kummissjoni Ekonomika għall-Ewropa tan-Nazzjonijiet Uniti (UN/ECE) – Dispożizzjonijiet uniformi dwar l-approvazzjoni ta' fanali ta' quddiem ta' vetturi bil-mutur li jitfgħu raġġ tad-dawl il-baxx u/jew raġġ tad-dawl tas-sewqan asimmetriku mgħammra b'bozoz bil-filament tal-kategorija R2 u/jew HSI

Tinkorpora t-test validu kollu sa:

serje 02 ta' emendi — Data tad-dħul fis-seħħ: 8 ta' Settembru 2001

WERREJ

IR-REGOLAMENT

Kamp ta' applikazzjoni

ANNESSI

KAMP TAL-APPLIKAZZJONI (1)

Dan ir-Regolament japplika għall-fanali ta' quddiem ta' vetturi bil-mutur li jistgħu jinkorporaw lentijiet magħmula minn materjal tal-ħġieġ jew tal-plastik.

1. DEFINIZZJONIJIET

Għall-iskop ta' dan ir-Regolament:

1.1. “Lenti” tfisser il-komponent li qiegħed l-aktar lejn in-naħa ta’ barra tal-fanal ta’ quddiem (unità) li jittrażmetti d-dawl minn ġos-superfiċje tal-illuminazzjoni;

1.2. “Kisja” tfisser kwalunkwe prodott jew prodotti applikati fi strat wieħed jew aktar mal-wiċċ ta’ barra ta' lenti;

Il-fanali ta’ quddiem ta’ “tipi” differenti huma fanali ta’ quddiem li jvarjaw f’aspetti essenzjali bħal:

1.3.1. L-isem jew il-marka tal-fabbrika;

1.3.2. Il-karatteristiċi tas-sistema ottika;

1.3.3. L-inklużjoni ta' komponenti addizzjonali li kapaċi jbiddlu l-effetti ottiċi permezz ta' riflessjoni, rifrazzjoni jew assorbiment; u/jew deformazzjoni matul l-operazzjoni;

1.3.4. Kemm huma adattati għat-traffiku li ġej min-naħa tal-lemin jew min-naħa tax-xellug jew għaż-żewġ sistemi ta’ traffiku;

1.3.5. Il-kapaċità li jipproduċu raġġ tad-dawl il-baxx jew raġġ tas-sewqan jew it-tnejn;

1.3.6. Il-materjali li jikkostitwixxu l-lentijiet u l-kisja, jekk hemm.

1.3.7. Il-ħowlder maħsub biex jakkomoda l-bozza (jew bozoz) bil-filament ta' waħda mill-kategoriji li ġejjin: R2 u/jew HS1; (2)

2. APPLIKAZZJONI GĦALL-APPROVAZZJONI

2.1. L-applikazzjoni għall-approvazzjoni għandha titressaq mill-propjetarju tal-isem kummerċjali jew tat-trejdmark jew mir-rappreżentant akkreditat b’mod xieraq tiegħu. Għandha tispeċifika: Jekk il-fanal ta’ quddiem huwiex maħsub li jipprovdi kemm raġġ tad-dawl il-baxx u kemm raġġ tad-dawl ts-sewqan jew wieħed biss minn dawn ir-raġġi;

Jekk, ladarba l-fanal ta’ quddiem huwiex maħsub biex jipprovdi raġġ tad-dawl il-baxx, huwa ddisinjat kemm għat-traffiku li ġej min-naħa tax-xellug u kemm dak li ġej min-naħa tal-lemin jew biss għal traffiku li ġej min-naħa tax-xellug jew għal dak biss li ġej min-naħa tal-lemin.

Jekk il-fanal ta’ quddiem huwa mgħammar b’riflettur li jista’ jiġi aġġustat, il-pożizzjoni(jiet) tal-immontar tal-fanal ta’ quddiem fir-rigward tal-art u tal-pjan medjan lonġitudinali tal-vettura.

L-applikazzjoni għandha tkun akkumpanjata, fir-rigward ta' kull tip ta' fanal ta' quddiem, minn:

2.2.1. Tliet kopji tad-disinni f’dettall suffiċjenti biex jippermettu l-identifikazzjoni tat-tip u li jirrappreżentaw kif jidher il-fanal ta’ quddiem minn quddiem, b’dettalji tal-istrixxi ta’ appoġġ (ribbing) tal-lenti jekk hemm, u tal-wiċċ tiegħu magħmul mill-qtugħ tiegħu, f’angolu rett; id-disinni għandhom jindikaw l-ispazju rriservat għall-marka tal-approvazzjoni;

Jekk il-fanal ta’ quddiem huwa mgħammar b’riflettur li jista’ jiġi aġġustat, indikazzjoni tal-pożizzjoni(jiet) tal-immontar tal-bozza ta’ quddiem fir-rigward tal-art u tal-pjan medjan lonġitudinali tal-vettura, jekk il-fanal ta’ quddiem se jintuża f’dik (dawk) il-pożizzjoni(jiet) biss;

2.2.2. Speċifikazzjoni teknika fil-qosor;

2.2.3. Żewġ kampjuni tat-tip tal-fanal ta’ quddiem;

Għat-test tal-materjal tal-plastik li minnu huma magħmula l-lentijiet;

tlettax-il lenti;

2.2.4.1.1. sitta minn dawn il-lentijiet jistgħu jiġu ssostitwiti b’sitt kampjuni ta’ materjal b’daqs mill-inqas ta’ 60 × 80 mm, li għandhom is-superfiċje ta’ barra ċatta jew konvessa u b’erja sostanzjalment ċatta (bir-radju tal-kurvatura ta’ mhux inqas minn 300 mm) fin-nofs ta’ b’daqs ta’ mill-inqas 15 × 15 mm;

2.2.4.1.2. kull lenti jew kampjun ta’ materjal ta’ dan it-tip għandha tkun prodotta bil-metodu li se jintuża fil-produzzjoni fi kwantità kbira;

2.2.4.2. riflettur li miegħu jistgħu jitwaħħlu l-lentijiet b'konformità mal-istruzzjonijiet tal-manifattur.

2.3. Il-materjali li minnhom huma magħmula l-lentijiet u l-kisjiet, jekk hemm, għandhom ikollhom magħhom ir-rapport tat-test tal-karatteristiċi ta’ dawn il-materjali u l-kisjiet jekk diġà ġew ittestjati.

2.4. L-awtorità kompetenti għandha tivverifika l-eżistenza ta’ arranġamenti sodisfaċenti sabiex jiġu żgurati kontrolli effettivi fuq il-konformità tal-produzzjoni qabel ma tingħata l-approvazzjoni tat-tip.

3. L-IMMARKAR (3)

3.1. Il-fanali ta’ quddiem imressqa għall-approvazzjoni għandhom juru l-isem kummerċjali jew it-trejdmark ta’ min qed japplika.

3.2. Għandhom jinkludu, fuq il-lenti u fuq il-parti prinċipali, (4) spazji ta’ daqs suffiċjenti għall-marka tal-approvazzjoni u s-simboli addizzjonali li jissemmew fil-paragrafu 4; dawn l-ispazji għandhom ikunu indikati fuq id-disinni li jissemmew fil-paragrafu 2.2.1. hawn fuq.

3.3. Fil-każ ta' fanali ta' quddiem iddisinjati biex jissodisfaw ir-rekwiżiti ta' kemm pajjiżi bi traffiku li ġej min-naħa tal-lemin u ta' pajjiżi bi traffiku li ġej min-naħa tax-xellug, iż-żewġ montaturi tal-unità ottika fuq il-vettura jew tal-bozza bil-filament fuq ir-riflettur għandhom ikunu mmarkati b'ittri kbar R u D, u L u G, rispettivament.

4. APPROVAZZJONI

4.1. Ġenerali

4.1.1. Għandha tingħata l-approvazzjoni jekk il-kampjuni kollha ta’ tip ta’ fanal ta’ quddiem imressqa skont il-paragrafu 2 hawn fuq jissodisfaw id-dispożizzjonijiet ta’ dan ir-Regolament.

4.1.2. Fejn bozoz raggruppati, ikkombinati jew inkorporati reċiprokament jissodisfaw il-kundizzjonijiet meħtieġa ta’ aktar minn Regolament wieħed, tista’ titwaħħal marka tal-approvazzjoni internazzjonali waħda sakemm kull waħda mill-bozoz raggruppati, magħquda jew inkorporati reċiprokament tissodisfa d-dispożizzjonijiet li japplikaw għaliha. Dan ir-rekwiżit ma għandux japplika għal fanali ta' quddiem li huma mmuntati b'bozza b'żewġ filamenti fejn huwa approvat raġġ wieħed.

4.1.3. Għandu jingħata numru tal-approvazzjoni lil kull tip approvat. L-istess Parti Kontraenti ma għandhiex tagħti l-istess numru lil tip ieħor ta’ fanal ta' quddiem kopert minn dan ir-Regolament ħlief fil-każ ta' estensjoni tal-approvazzjoni għal tagħmir li jvarja biss fil-kulur tad-dawl mitfugħ.

4.1.4. L-avviż tal-approvazzjoni jew tal-estensjoni jew tar-rifjut jew tal-irtirar tal-approvazzoni jew tal-produzzjoni mwaqqfa għal kollox ta' tip ta' fanal ta' quddiem b'konformità ma' dan ir-Regolament għandu jiġi kkomunikat lill-Partijiet għall-Ftehim tal-1958 li japplikaw dan ir-Regolament, permezz ta' formola konformi mal-mudell muri fl-Anness 1 għal dan ir-Regolament, bl-indikazzjonijiet skont il-paragrafu 2.2.1 u jekk il-fanal ta' quddiem ikun mgħammar b'riflettur li jista' jiġi aġġustat u jekk il-fanal ta' quddiem se jintuża biss għal pożizzjonijiet tal-immontar skont l-indikazzjonijiet fil-paragrafu 2.2.1, l-applikant se jkun obbligat permezz tal-approvazzjoni biex jinforma lill-utent b'mod xieraq dwar il-pożizzjoni(jiet) tal-immontar korretta (korretti).

4.1.5. Minbarra l-marka preskritta fil-paragrafu 3.1., għandha titwaħħal marka tal-approvazzjoni kif deskritta fil-paragrafi 4.2. u 4.3. hawn taħt, fl-ispazji li jissemmew fil-paragrafu 3.2. hawn fuq għal kull fanal ta’ quddiem li kkonforma ma’ tip approvat skont dan ir-Regolament.

4.2. Il-kompożizzjoni tal-marka tal-approvazzjoni

Il-marka tal-approvazzjoni għandha tkun komposta minn:

marka tal-approvazzjoni internazzjonali li tinkludi:

4.2.1.1. ċirku madwar l-ittra “E” segwit min-numru li jiddistingwi l-pajjiż li ta l-approvazzjoni; (5)

4.2.1.2. in-numru tal-approvazzjoni preskritt fil-paragrafu 4.1.3.

is-simbolu (jew simboli) addizzjonali li ġejjin:

4.2.2.1. fuq fanali ta' quddiem li jissodisfaw ir-rekwiżiti ta' traffiku li ġej min-naħa tax-xellug biss, vleġġa orizzontali, li tipponta lejn il-lemin ta' osservatur li qiegħed faċċata tal-fanal ta' quddiem, jiġifieri mal-ġenb tat-triq li fiha jgħaddi t-traffiku;

4.2.2.2. fuq fanali ta’ quddiem iddisinjati biex jissodisfaw ir-rekwiżiti taż-żewġ sistemi tat-traffiku permezz ta’ aġġustament xieraq tal-mod kif tkun irregolata l-unità ottika jew il-bozza bil-filament, vleġġa orizzontali b’ponta fuq kull naħa, bil-ponot jippuntaw rispettivament lejn ix-xellug u lejn il-lemin;

4.2.2.3. fuq fanali ta' quddiem li jissodisfaw ir-rekwiżiti ta' dan ir-Regolament fir-rigward tar-raġġ tad-dawl il-baxx biss, l-ittra “C”;

4.2.2.4. fuq fanali ta' quddiem li jissodisfaw ir-rekwiżiti ta' dan ir-Regolament fir-rigward tar-raġġ tad-dawl tas-sewqan biss, l-ittra “R”;

4.2.2.5. fuq fanali ta' quddiem li jissodisfaw ir-rekwiżiti ta' dan ir-Regolament fir-rigward ta' kemm ir-raġġ tad-dawl il-baxx u r-raġġ tad-dawl tas-sewqan, l-ittri “CR”;

4.2.2.6. fuq fanali ta’ quddiem li jinkorporaw lenti magħmula minn materjal tal-plastik, il-grupp tal-ittri “PL” irid jitwaħħal ħdejn is-simboli preskritti fil-paragrafi 4.2.2.3. sa 4.2.2.5. hawn fuq.

4.2.2.7. F’kull każ il-mod operattiv rilevanti użat matul il-proċedura tat-test skont il-paragrafu 1.1.1.1 tal-Anness 4 u l-vultaġġ(i) permess(i) skont il-paragrafu 1.1.1.2 tal-Anness 4 għandhom jiġu stipulati fuq iċ-ċertifikat tal-approvazzjoni u fuq il-formola tal-komunikazzjoni trażmessi lill-pajjiżi li huma l-Partijiet Kontraenti għall-Ftehim u li japplikaw dan ir-Regolament.

Fil-każijiet li jikkorrispondu, it-tagħmir għandu jiġi mmarkat kif ġej:

Fuq fanali ta’ quddiem li jissodisfaw ir-rekwiżiti ta’ dan ir-Regolament li huma ddisinjati b’tali mod li l-filament tar-raġġ tad-dawl il-baxx ma jkunx jista' jinxtegħel fl-istess ħin ma’ kwalunkwe funzjoni oħra li ddawwal li magħha jista’ jkun inkorporat reċiprokament: linja mmejla (/) għandha titqiegħed wara s-simbolu tal-bozza tar-raġġ il-baxx fil-marka tal-approvazzjoni.

Fuq fanali ta’ quddiem li jissodisfaw ir-rekwiżiti tal-Anness 4 għal dan ir-Regolament biss meta jkunu fornuti b’vultaġġ ta’ 6 V jew 12 V, simbolu li jikkonsisti min-numru 24 maqtugħ b’salib immejjel (X), għandu jitqiegħed ħdejn il-ħowlder tal-bozza bil-filament.

4.2.2.8. Iż-żewġ ċifri tan-numru ta' approvazzjoni li jindikaw is-serje ta' emendi fis-seħħ fiż-żmien tal-ħruġ tal-approvazzjoni u, jekk meħtieġ, il-vleġġa meħtieġa jistgħu jiġu mmarkati qrib is-simboli addizzjonali ta’ hawn fuq;

4.2.2.9. Il-marki u s-simboli msemmija fil-paragrafi 4.2.1 u 4.2.2 hawn fuq għandhom jinqraw faċilment u ma jitħassrux anke meta l-apparat ikun imwaħħal fil-vettura.

4.3. L-arranġament tal-marka tal-approvazzjoni

4.3.1. Bozoz indipendenti

L-Anness 5, id-dijagrammi 1 sa 9 għal dan ir-Regolament jagħti eżempji tal-arranġamenti tal-marki tal-approvazzjoni bis-simboli addizzjonali msemmija hawn fuq.

4.3.2. Bozoz raggruppati, ikkombinati jew inkorporati reċiprokament

Fejn il-bozoz raggruppati, ikkombinati jew inkorporati reċiprokament jinstabu li jikkonformaw mar-rekwiżiti ta’ diversi Regolamenti, tista’ titwaħħal marka tal-approvazzjoni internazzjonali waħda, li tikkonsisti f’ċirku madwar l-ittra “E” segwit min-numru li jiddistingwi l-pajjiż li ta l-approvazzjoni, u numru tal-approvazzjoni. Din il-marka tal-approvazzjoni tista’ titqiegħed fi kwalunkwe post tal-bozoz raggruppati, ikkombinati jew inkorporati reċiprokament, sakemm:

4.3.2.1.1. tkun viżibbli wara l-installazzjoni tagħhom;

4.3.2.1.2. l-ebda parti mill-bozoz raggruppati, ikkombinati jew inkorporati reċiprokament li tittrażmetti d-dawl ma tista’ titneħħa mingħajr ma, fl-istess ħin, titneħħa l-marka tal-approvazzjoni.

Is-simbolu tal-identifikazzjoni għal kull bozza, xieraq għal kull Regolament li taħtu ngħatat l-approvazzjoni, flimkien mas-serje korrispondenti ta’ emendi li jinkorporaw l-emendi tekniċi prinċipali li saru l-aktar reċenti fir-Regolament fiż-żmien li nħarġet l-approvazzjoni u, jekk ikun neċessarju, il-vleġġa meħtieġa għandha tkun immarkata:

4.3.2.2.1. jew fuq is-superfiċje x-xierqa li titfa’ d-dawl,

4.3.2.2.2. jew fi grupp, b’tali mod li kull waħda mil-bozoz raggruppati, ikkombinati jew inkorporati reċiprokament tista’ tkun identifikata b’mod ċar (ara l-erba’ eżempji possibbli fl-Anness 5).

4.3.2.3. Id-daqs tal-komponenti ta’ marka waħda tal-approvazzjoni ma għandux ikun inqas mid-daqs minimu meħtieġ għall-iċken fost il-marki individwali permezz tar-Regolament li taħtu ngħatat l-approvazzjoni.

4.3.2.4. Għandu jingħata numru tal-approvazzjoni lil kull tip approvat. L-istess Parti Kontraenti ma tistax tassenja l-istess numru lil tip ieħor ta’ bozoz raggruppati, ikkombinati jew inkorporati reċiprokament skont dan ir-Regolament.

4.3.2.5. L-Anness 5, id-dijagramm 10, għal dan ir-Regolament jagħti eżempji tal-arranġamenti tal-marki tal-approvazzjoni għall-bozoz raggruppati, ikkombinati jew inkorporati reċiprokament mas-simboli addizzjonali kollha msemmija hawn fuq.

Il-bozoz, li l-lenti tagħhom hi użata għal tipi differenti ta' fanali ta' quddiem u li jistgħu jiġu reċiprokament inkorporati jew raggruppati ma' bozoz oħra

Id-dispożizzjonijiet stabbiliti fil-paragrafu 4.3.2 hawn fuq huma applikabbli.

4.3.3.1. Barra dan, fejn tintuża l-istess lenti, din tal-aħħar jista’ jkollha fuqha marki tal-approvazzjoni differenti relatati mat-tipi differenti ta’ fanali ta’ quddiem jew ta’ unitajiet ta’ fanali, sakemm il-parti prinċipali tal-fanali ta’ quddiem, anki jekk ma tistax tiġi sseparata mil-lenti, tinkludi wkoll l-ispazju deskritt fil-paragrafu 3.2 hawn fuq u jkollha l-marki ta’ approvazzjoni tal-funzjonijiet proprji. Jekk tipi differenti ta’ fanali ta’ quddiem jinkludu l-istess parti prinċipali, din tal-aħħar tista’ tingħata marki tal-approvazzjoni differenti.

4.3.3.2. L-Anness 5, id-dijagramm 11, għal dan ir-Regolament jagħti eżempji tal-arranġamenti tal-marki tal-approvazzjoni relatati mal-każ imsemmi hawn fuq.

5. L-ISPEĊIFIKAZZJONIJIET ĠENERALI

5.1. Kull kampjun għandu jikkonforma mal-ispeċifikazzjonijiet imsemmiija fil-paragrafi 6 u 7 hawn taħt.

5.2. Il-fanali ta’ quddiem għandhom ikunu magħmula b’mod li jżommu l-karatteristiċi fotometriċi preskritti tagħhom u li jibqgħu jaħdmu tajjeb meta jkunu użati b’mod normali, minkejja l-vibrazzjonijiet li jistgħu jkunu soġġetti għalihom.

5.3. Il-fanali ta' quddiem għandhom ikunu mgħammra bi strument li bih jistgħu jkunu aġġustati fuq il-vetturi sabiex jikkonformaw mar-regoli applikabbli għalihom. Strument bħal dan m’għandux għalfejn jitwaħħal fuq komponenti li fihom ir-riflettur u l-lenti tat-tixrid ma jistgħux jiġu sseparati, sakemm l-użu ta’ unitajiet bħal dawn isir biss f’vetturi li fuqhom il-mod kif jistgħu jiġu rregolati l-fanali ta’ quddiem jista’ jiġi aġġustat b’xi mezzi oħra. Fejn fanal ta’ quddiem li jipprovdi raġġ tad-dawl tas-sewqan u fanal ta’ quddiem li jipprovdi raġġ tad-dawl il-baxx, kull wieħed mgħammar bil-bozza bil-filament tiegħu, jiġu mmontati biex jifformaw unità komposta, it-tagħmir li jaġġusta għandu jippermetti li kull sistema ottika tkun tista’ tiġi aġġustata b’mod individwali kif ikun hemm bżonn.

Madankollu, dawn id-dispożizzjonijiet m’għandhomx japplikaw għall-immontar ta' fanali ta’ quddiem li r-rifletturi tagħhom ma jistgħux jiġu diviżi. Għal dan it-tip ta’ mmontar, japplikaw ir-rekwiżiti tal-paragrafu 6 hawn taħt.

5.4. Il-komponenti li permezz tagħhom bozza bil-filament titwaħħal mar-riflettur għandhom ikunu magħmula b'tali mod li, anke fid-dlam, il-bozza bil-filament ma tkun tista' titwaħħal f'ebda pożizzjoni ħlief f'dik it-tajba. Il-ħowlder tal-bozza bil-filament għandu jikkonforma mal-karatteristiċi dimensjonali kif spjegat fid-dokumenti ta' dejta li ġejjin tal-Pubblikazzjoni tal-IEC 61-2:

5.5. Il-fanali ta' quddiem ddisinjati biex jissodisfaw ir-rekwiżiti kemm ta' pajjiżi fejn it-traffiku jimxi fuq in-naħa tal-lemin u ta' dawk fejn jimxi fuq in-naħa tax-xellug jistgħu jiġu adattati għal traffiku fuq naħa speċifika tat-triq jew permezz ta' aġġustament xieraq inizjali meta l-vettura tkun kompletata jew permezz ta' ppustjar selettiv mis-sewwieq. Dan l-aġġustment inizjali jew l-ippustjar selettiv għandu jikkonsisti, pereżempju, fit-twaħħil jew tal-unità ottika f'angolu speċifikat fuq il-vettura jew tal-bozza bil-filament f'angolu speċifikat fir-rigward tal-unità ottika. Fil-każijiet kollha, għandhom ikunu possibbli biss żewġ pożizzjonijiet ta' ppustjar preċiżament differenzjati, waħda għat-traffiku li ġej min-naħa tal-lemin u waħda għat-traffiku li ġej min-naħa tax-xellug, u d-disinn għandu jipprekludi ċaqliq involontarju tal-fanal ta' quddiem minn pożizzjoni waħda għall-oħra jew it-tqegħid tiegħu f'pożizzjoni intermedja. Fejn huma pprovduti żewġ modi differenti ta’ kif tkun irregolata l-bozza bil-filament, il-komponenti għat-twaħħil tal-bozza bil-filament mar-riflettur iridu jiġu ddisinjati u mmanifatturati b’tali mod li, f’kull waħda miż-żewġ modi ta’ ppustjar, il-bozza bil-filament tinżamm fil-pożizzjoni bil-preċiżjoni meħtieġa għall-fanali ta’ quddiem maħsuba għat-traffiku li ġej min-naħa waħda biss tat-triq.

5.6. Għandhom jitwettqu testijiet komplementari skont ir-rekwiżiti tal-Anness 4 sabiex ikun żgurat li waqt l-użu ma jkun hemm l-ebda bidla eċċessiva fil-prestazzjoni fotometrika.

5.7. Il-konformità mar-rekwiżiti tal-paragrafi 5.2 sa 5.5 għandha tiġi vverifikata viżwalment u, fejn neċessarju, permezz tal-immuntar bi prova.

5.8. Jekk il-lenti tal-fanal ta’ quddiem tkun magħmula minn materjal tal-plastik, it-testijiet għandhom jitwettqu skont ir-rekwiżiti tal-Anness 7.

6. L-ILLUMINAZZJONI

6.1.1. Il-fanali ta' quddiem għandhom ikunu magħmula b'tali mod li flimkien ma' bozza(bozoz) tal-filament R2 u/jew HS1 xierqa jagħtu illuminazzjoni adegwata mingħajr ma jgħammxu fil-każ ta' raġġ tad-dawl il-baxx u illuminazzjoni tajba fil-każ tar-raġġ tad-dawl tas-sewqan.

6.1.2. L-illuminazzjoni mitfugħa mill-fanal ta' quddiem għandha tiġi vverifikata fuq skrin vertikali mqiegħed f'distanza ta' 25 m quddiem il-fanal ta' quddiem u f'angoli dritti mal-assi tiegħu (ara l-Anness 6).

6.1.3. Il-fanal ta' quddiem għandu jkun ivverifikat permezz ta' (a) bozza (bozoz) standard bil-filament (etalon) iddisinjati għal vultaġġ stmat ta' 12 V, kwalunkwe filtri sofor selettivi (6)li qed jinbidlu b'filtri bla kulur li huma ġeometrikament identiċi b'fattur ta' trażmissjoni ta' minn tal-inqas 80 fil-mija. Matul il-verifika tal-fanal ta' quddiem il-vultaġġ fit-terminali tal-bozza bil-filament għandu jkun irregolat b'tali mod li jinkisbu l-karatteristiċi li ġejjin:

6.1.4. Id-dimensjonijiet li jiddeterminaw il-pożizzjoni tal-filament(i) u l-ilqugħ ġewwa l-bozza bil-filament standard huma murija fuq id-dokument ta' dejta rilevanti tar-Regolament Nru 37.

6.1.5. Il-bozza bil-filament standard li tinstab fil-fanal għandha tkun ta' forma u kwalità b'tali mod li ma tikkawżax kwalunkwe riflessjoni jew rifrazzjoni li jaffetwaw b'mod negattiv id-distribuzzjoni tad-dawl. Konformità ma' dan ir-rekwiżit għandha tkun ivverifikata billi titkejjel id-distribuzzjoni tad-dawl miksuba meta fanal ta' quddiem standard ikun mgħammar b'bozza bil-filament standard (etalon).

Ir-raġġ tad-dawl il-baxx irid jipproduċi “punt ta’ waqfien” definit biżżejjed li permezz tiegħu jippermetti aġġustament sodisfaċenti. Il-“punt ta’ waqfien” irid ikun linja dritta orizzontali fuq in-naħa opposta għad-direzzjoni tat-traffiku li għalih huwa maħsub il-fanal ta’ quddiem; fuq in-naħa l-oħra għandha tkun orizzontali jew fi ħdan angolu ta' 15° 'il fuq mil-linja orizzontali.

Il-fanal ta' quddiem għandu jiġi aġġustat b'tali mod li:

6.2.1. fil-każ tal-fanali ta’ quddiem iddisinjati biex jissodisfaw ir-rekwiżiti tat-traffiku li ġej min-naħa tal-lemin, il-“punt ta’ waqfien” fuq in-nofs xellugi tal-iskrin (7) ikun orizzontali u, fil-każ tal-fanali ta’ quddiem iddisinjati biex jissodisfaw ir-rekwiżiti ta’ traffiku li ġej min-naħa tax-xellug, il-“punt ta’ waqfien” fuq in-nofs lemini tal-iskrin ikun orizzontali;

6.2.2. din il-parti orizzontali tal-“punt ta' waqfien” tinstab fuq l-iskrin 25 cm l-isfel mil-linja ta' barra tal-pjanċa orizzontali li tgħaddi mill-fokus tal-fanal ta' quddiem (ara l-Anness 6 ma' dan ir-Regolament);

6.2.3. l-iskrin huwa fil-pożizzjoni indikata fl-Anness 6. (8)

Meta aġġustat b'dan il-mod, il-fanal ta' quddiem għandu, jekk huwa maħsub li jipprovdi raġġ tad-dawl il-baxx u raġġ tad-dawl tas-sewqan, jikkonforma mar-rekwiżiti msemmija fil-paragrafi 6.3. u 6.5. hawn taħt. Jekk huwa maħsub primarjament biex jipprovdi raġġ tad-dawl il-baxx, għandu jikkonforma biss mar-rekwiżiti msemmija fil-paragrafu 6.3. (9)

Meta fanal ta' quddiem aġġustat f'dan il-mod ma jissodisfax ir-rekwiżiti msemmija fil-paragrafi 6.3 u 6.5., l-aġġustament tiegħu jista' jinbidel, sakemm l-assi tar-raġġ jew il-punt tal-intersezzjoni HV speċifikat fl-Anness 6 ma' dan ir-Regolament ma jkunx spustjat b'mod laterali b'iktar minn 1 (=44 cm) lejn il-lemin jew ix-xellug. (10) Biex jiġi ffaċilitat l-aġġustament permezz tal-“punt ta' waqfien”, il-fanal ta' quddiem jista' jiġi parzjalment okkultat sabiex il-“punt ta' waqfien” ikun aktar definit.

Jekk il-fanal ta' quddiem ikun iddisinjat biss biex jipprovdi raġġ tad-dawl tas-sewqan, għandu jiġi aġġustat b'tali mod li l-erja ta' illuminazzjoni massima tkun iċċentrata fuq il-punt ta' intersezzjoni tal-linji hh u vv. Fanal ta' quddiem bħal dan għandu jissodisfa biss ir-rekwiżiti msemmija fil-paragrafu 6.5.

6.3. L-illuminazzjoni mitfugħa mir-raġġ tad-dawl il-baxx fuq l-iskrin għandha tissodisfa r-rekwiżiti tat-tabella li ġejja: (11)

Huwa mifhum li, fejn il-fluss tal-bozza bil-filament standard użat għall-kejl huwa differenti minn 450 lumens, il-miżuri kif meħuda għandhom jiġu kkoreġuti b'mod proporzjonali għar-rati tal-flussi. Ma għandu jkun hemm l-ebda varjazzjonijiet laterali detrimentali għall-viżibilità tajba fi kwalunkwe waħda miż-żoni I, II, III u IV.

Il-fanali ta' quddiem iddisinjati biex jissodisfaw ir-rekwiżiti ta' kemm it-traffiku li ġej min-naħa tal-lemin u dak li ġej min-naħa tax-xellug għandhom, f'kull waħda miż-żewġ pożizzjonijiet tal-unità ottika jew tal-bozza bil-filament, jissodisfaw ir-rekwiżiti msemmija hawn fuq għas-sistema tat-traffiku li tikkorrispondi.

6.4. Il-valuri tal-illuminazzjoni fiż-żoni “A” u “B” kif murija fid-dijagramm P1C fl-Anness 6 għandhom jiġu vverifikati mill-kejl tal-valuri fotometriċi tal-punti 1 sa 8 fuq dan id-dijagramm; dawn il-valuri għandhom ikunu fil-limiti li ġejjin:

1 + 2 + 3 ≥ 0,3 lux, u

4 + 5 + 6 ≥ 0,6 lux, u

0,7 lux ≥ 7 ≥ 0,1 lux u

0,7 lux ≥ 8 ≥ 0,2 lux

Dawn il-valuri l-ġodda ma għandhomx ikunu meħtieġa għall-fanali ta' quddiem li ġew approvati qabel id-data tal-applikazzjoni tas-Suppliment 3 għas-sere 01 ta' emendi għal dan ir-Regolament (2 ta' Diċembru 1992) u lanqas għall-estensjonijiet għal approvazzjonijiet bħal dawn.

Fil-każ tal-fanali ta’ quddiem b’riflettur li jista’ jiġi aġġustat huma applikabbli r-rekwiżiti msemmija fil-paragrafi 6.2 sa 6.4 għal kull pożizzjoni tal-immontar kif indikat skont il-paragrafu 2.1 Għandha tintuża l-proċedura li ġejja għall-verifika:

6.5.1. kull pożizzjoni applikata hija rrealizzata fuq il-gonjometru tat-test fir-rigward ta’ linja li tgħaqqad iċ-ċentru tas-sors tad-dawl u l-punt HV fuq l-iskrin ta' mira. Ir-riflettur li jista’ jiġi aġġustat imbagħad jiġi mċaqlaq f’pożizzjoni b'tali mod li d-disinn tad-dawl fuq l-iskrin jikkorrispondi mal-preskrizzjonijiet tal-mira msemmia fil-paragrafi 6.1, 6.2 u/jew 6.4;

6.5.2. bir-riflettur inizjalment imwaħħal skont il-paragrafu 6.5.1., il-fanal ta’ quddiem irid jissodisfa r-rekwiżiti fotometriċi rilevanti msemmija fil-paragrafi 6.2, 6.3 u 6.4;

6.5.3. it-testijiet addizzjonali jitwettqu wara li r-riflettur ikun tressaq vertikalment ± 2 jew tal-inqas fil-pożizzjoni massima, jekk inqas minn 2, mill-pożizzjoni inizjali tiegħu permezz tat-tagħmir li jaġġusta l-fanali ta' quddiem. Wara li l-fanal ta’ quddiem ikun ġie mmirat kollha kemm hu (permezz tal-gonjometru pereżempju) fid-direzzjoni opposta li tikkorrispondi, id-dawl mitfugħ fid-direzzjonijiet li ġejjin għandu jkun ikkontrollat u jibqa’ fil-limiti meħtieġa: ir-raġġ tad-dawl il-baxx: punti HV u 75R (75L rispettivament); ir-raġġ tad-dawl tas-sewqan: punt HV (perċentwali ta' Emax).

6.5.4. jekk l-applikant ikun indika aktar minn pożizzjoni waħda tal-immontar, il-proċedura msemmija fil-paragrafi 6.5.1 sa 6.5.3 għandha tkun irripetuta għall-pożizzjonijiet l-oħra kollha;

6.5.5. jekk l-applikant ma jkunx talab għal pożizzjonijiet speċjali tal-immontar, il-fanal ta’ quddiem għandu jkun immirat għall-kejl imsemmi fil-paragrafi 6.2 sa 6.4 bit-tagħmir li jaġġusta l-fanali ta’ quddiem fil-pożizzjoni intermedja tiegħu. It-testijiet addizzjonali tal-paragrafu 6.5.3 għandhom isiru bir-riflettur imċaqlaq lejn il-pożizzjonijiet estremi tiegħu (minflok ± 2) permezz tat-tagħmir li jaġġusta l-fanali ta’ quddiem.

6.6. Il-kejl tal-illuminazzjoni mitfugħa fuq l-iskrin mir-raġġ tad-dawl tas-sewqan għandhom jittieħdu mal-istess aġġustament tal-fanal ta' quddiem kif isir għall-miżuri skont 6.3 hawn fuq, jew, fil-każ ta' fanal ta' quddiem li jipprovdi raġġ tad-dawl tas-sewqan biss, skont il-paragrafu finali ta' 6.2.3 Fejn jintuża aktar minn sors ta’ dawl wieħed biex jipprovdi r-raġġ ewlieni, il-funzjonijiet għandhom jintużaw flimkien biex ikun iddeterminat il-valur massimu tal-illuminazzjoni (Emax).

L-illuminazzjoni mitfugħa fuq l-iskrin mir-raġġ tad-dawl tas-sewqan għandha tissodisfa r-rekwiżiti li ġejjin:

Il-punt ta’ l-intersezzjoni (HV) tal-linji hh u vv għandu jinstab fl-isolux b'90 % tal-illuminazzjoni massima.

Il-valur massimu m'għandux ikun inqas minn 32 lux.

Mill-punt tal-intersezzjoni HV, orizzontalment għal-lemin u għax-xellug, l-illuminazzjoni ma għandhiex tkun inqas minn 16 lux sa distanza ta' 1,125 m u mhux inqas minn 4 lux sa distanza ta' 2,25 m. (Fejn il-fluss tal-bozza bil-filament standard użata għall-kejl ma jkunx 700 lumens, il-kejl kif meħud għandu jiġi kkoreġut proporzjonalment mal-proporzjon tal-flussi.)

6.7. Il-valuri tal-illuminazzjoni fuq l-iskrin imsemmija fil-paragrafi 6.3 u 6.5 hawn fuq għandhom jitkejlu permezz ta' ċellula fotoelettrika, li l-parti utli tagħha għandha tkun ristretta fi kwadrat ta' 65 mm kull naħa.

7. IL-KEJL TAL-ISKONFORT

Għandu jitkejjel l-iskonfort ikkawżat mir-raġġ tad-dawl il-baxx tal-fanali ta’ quddiem. (12)

8. FANAL TA' QUDDIEM STANDARD

Fanal ta’ quddiem għandu jitqies bħala fanal ta’ quddiem standard jekk:

8.1. Jissodisfa ir-rekwiżiti msemmija hawn fuq għall-approvazzjoni;

8.2. Ikollu dijametru effettiv ta' mhux inqas min 160 mm;

Jipprovdi b'bozza bil-filament standard, fil-punti varji u fl-erji msemmija fil-paragrafu 6.3 hawn fuq, illuminazzjoni ugwali għal:

8.3.1. mhux iktar minn 90 % tal-limiti massimi, u

8.3.2. mhux inqas minn 120 % tal-limiti minimi preskritti fit-tabella fil-paragrafu 6.3.

9. KONFORMITÀ TAL-PRODUZZJONI

9.1. Il-fanali ta’ quddiem approvati skont dan ir-Regolament għandhom ikunu mmanifatturati b’mod li jikkonformaw mat-tip approvat billi jissodisfaw ir-rekwiżiti elenkati fil-paragrafu 6.

9.2. Sabiex jiġi vverifikat li r-rekwiżiti tal-paragrafu 9.1 ikunu sodisfatti, għandhom isiru kontrolli xierqa tal-produzzjoni.

Id-detentur tal-approvazzjoni għandu, b’mod partikolari:

9.3.1. jassigura l-eżistenza ta’ proċeduri għal kontroll effettiv tal-kwalità tal-prodotti;

9.3.2. ikollu aċċess għat-tagħmir ta’ kontroll meħtieġ għall-verifika tal-konformità ma’ kull tip approvat;

9.3.3. jassigura li r-riżultati tat-testijiet tad-dejta huma rreġistrati u li d-dokumenti relatati għandhom jibqgħu disponibbli għal perjodu li għandu jiġi ddeterminat bi ftehim mas-servizz amministrattiv;

9.3.4. janalizza r-riżultati ta' kull tip ta' test, sabiex jivverfika u jassigura l-istabbiltà tal-karatteristiċi tal-prodott, filwaqt li jagħmel konċessjoni għal varjazzjoni fil-produzzjoni industrijali;

9.3.5. jassigura li għal kull tip ta' prodott jitwettqu minn tal-inqas it-testijiet preskritti fl-Anness 3 ma’ dan ir-Regolament;

9.3.6. jassigura li kull ġbir ta’ kampjuni li jagħtu evidenza ta’ nuqqas ta’ konformità mat-tip tat-test ikkunsidrat għandu jagħti lok għal teħid ta' kampjun ieħor u test ieħor. Il-passi kollha meħtieġa għandhom jittieħdu sabiex terġa’ tiġi stabbilita l-konformità tal-produzzjoni korrispondenti.

L-awtorità kompetenti li tat l-approvazzjoni għat-tip tista’ meta fi kwalunkwe ħin tivverifika l-metodi ta' kontroll dwar il-konformità applikabbli għal kull unità ta' produzzjoni.

9.4.1. F’kull spezzjoni, il-kotba tat-test u r-rekords tal-produzzjoni għandhom jiġu ppreżentati lill-ispettur li jkun qed iżur.

9.4.2. L-ispettur jista’ jagħżel b'mod każwali kampjuni biex jiġu ttestjati fil-laboratorju tal-manifattur. In-numru minimu ta’ kampjuni jista’ jiġi determinat fid-dawl tar-riżultati tal-verifiki tal-manifattur stess.

9.4.3. Meta l-livell tal-kwalità ma jidhirx sodisfaċenti jew jidher li hemm bżonn li tiġi vverifikata l-validità tat-testijiet li jkunu saru bl-applikazzjoni tal-paragrafu 9.4.2 hawn fuq, l-ispettur għandu jagħżel il-kampjuni li għandhom jintbagħtu lis-servizz tekniku li jkun wettaq il-provi tal-approvazzjoni tat-tip bl-użu tal-kriterja tal-Anness 8.

9.4.4. L-awtorità kompetenti tista' twettaq kwalunkwe test preskritt f'dan ir-Regolament. Dawn it-testijiet se jsiru fuq kampjuni magħżula b'mod każwali mingħajr ma jikkawżaw distorzjoni tal-impenni ta' kunsinna tal-manifattur u b'konformità mal-kriterja tal-Anness 8.

9.4.5. L-aworità kompetenti għandha tagħmel ħilitha biex tikseb frekwenza ta' spezzjoni ta' darba kull sentejn, Madankollu, dan huwa fid-diskrezzjoni tal-awtorità kompetenti u l-fiduċja tagħhom fl-arranġamenti biex ikun assigurat kontroll effettiv tal-konformità ta' produzzjoni. Fil-każ fejn jiġu rreġistrati riżultati negattivi, l-awtorità kompetenti għandha tassigura li jittieħdu l-passi kollha neċessarji sabiex tkun stabbilita mill-ġdid il-konformità tal-produzzjoni mill-aktar fis possibbli.

9.5. Il-fanali ta’ quddiem b’difetti evidenti jitwarrbu.

9.6. Il-marka ta’ referenza ma titqiesx.

10. SANZJONIJIET GĦAL NUQQAS TA’ KONFORMITÀ TAL-PRODUZZJONI

10.1. L-approvazzjoni mogħtija fir-rigward ta’ tip fanal ta’ quddiem skont dan ir-Regolament tista’ tiġi rtirata jekk ma jkunux hemm konformità mar-rekwiżiti speċifikati hawn fuq jew jekk fanal ta’ quddiem li għandu l-marka tal-approvazzjoni ma jikkonformax mat-tip approvat.

10.2. Jekk Parti Kontraenti għall-Ftehim li qed tapplika dan ir-Regolament tirtira l-approvazzjoni li kienet tat qabel, għandha minnufih tavża b'dan lill-Partijiet Kontraenti l-oħra li qed japplikaw dan ir-Regolament, permezz ta' formola ta' komunikazzjoni konformi mal-mudell fl-Anness 1 ma' dan ir-Regolament.

11. MODIFIKA U ESTENSJONI TA' APPROVAZZJONI TA' TIP TAL-FANAL TA' QUDDIEM

Kull modifika fit-tip tal-fanal ta’ quddiem għandha tiġi mgħarrfa lid-dipartiment amminstrattiv li approva t-tip tal-fanal ta’ quddiem. Id-dipartiment jista’ mbagħad jew:

11.1.1. Jikkunsidra li mhux probabbli li l-modifiki li saru se jkollhom effett negattiv notevoli u li fi kwalunkwe każ il-fanal ta' quddiem xorta huwa konformi mar-rekwiżiti; jew

11.1.2. Jitlob rapport ta’ test ulterjuri mis-servizz tekniku responsabbli għat-twettiq tat-testijiet.

11.2. Konferma jew rifjut ta’ approvazzjoni, li tispeċifika l-alterazzjonijiet, għandha tkun ikkomunikata bil-proċedura speċifikata fil-paragrafu 4.1.4 hawn fuq lill-Partijiet għall-Ftehim li japplikaw dan ir-Regolament.

11.3. L-awtorità kompetenti li toħroġ l-estensjoni ta’ approvazzjoni għandha tagħti numru ta’ serje għal estensjoni bħal din u tgħarraf b'dan lill-Partijiet l-oħra għall-Ftehim tal-1958 li japplikaw dan ir-Regolament permezz ta’ formula ta’ komunikazzjoni li tikkonforma mal-mudell fl-Anness 1 ma’ dan ir-Regolament.

11.4. Approvazzjonijiet li ngħataw qabel it-18 ta' Marzu 1986 jibqgħu validi.

12. PRODUZZJONI MWAQQFA GĦAL KOLLOX

Jekk id-detentur tal-approvazzjoni jieqaf għal kollox milli jimmanifattura fanal ta' quddiem approvat skont dan ir-Regolament, għandu jinforma lill-awtorità li tat l-approvazzjoni. Malli tirċievi l-komunikazzjoni rilevanti din l-awtorità għandha tinforma b’dan lill-Partijiet l-oħra għall-Ftehim tal-1958 li japplikaw dan ir-Regolament permezz ta’ formula ta’ komunikazzjoni li tikkonforma mal-mudell fl-Anness 1 ma’ dan ir-Regolament.

13. ISMIJIET U INDIRIZZI TA’ SERVIZZI TEKNIĊI RESPONSABBLI MIT-TWETTIQ TA’ TESTIJIET TAL-APPROVAZZJONI U TAD-DIPARTIMENTI AMMINISTRATTIVI

Il-Partijiet għall-Ftehim tal-1958 li qed japplikaw dan ir-Regolament għandhom jikkomunikaw lis-Segretarjat tan-Nazzjonijiet Uniti l-ismijiet u l-indirizzi tas-servizzi tekniċi responsabbli mit-twettiq tat-testijiet tal-approvazzjoni u tad-dipartimenti amministrattivi li jagħtu l-approvazzjoni u fejn għandhom jintbagħtu l-formuli li jiċċertifikaw l-approvazzjoni jew l-estensjoni jew ir-rifjut jew l-irtirar tal-approvazzjoni, jew tal-produzzjoni li twaqqfet għal kollox, maħruġa f’pajjiżi oħra.

14. DISPOŻIZZJONIJIET TRANŻITORJI

14.1. Sa minn sitt xhur wara d-data uffiċjali tad-dħul fis-seħħ tar-Regolament Nru 112, il-Partijiet Kontraenti li japplikaw dan ir-Regolament għandhom jieqfu milli jagħtu approvazzjonijiet ECE skont dan ir-Regolament.

14.2. Il-Partijiet Kontraenti li japplikaw dan ir-Regolament ma għandhomx jirrifjutaw li jagħtu estensjonijiet ta’ approvazzjoni għal din is-serje u kwalunkwe serje preċedenti ta’ emendi għal dan ir-Regolament.

14.3. Approvazzjonijiet mogħtija skont dan ir-Regolament qabel id-data tad-dħul fis-seħħ tar-Regolament Nru 112 u l-estensjonijiet kollha ta’ approvazzjonijiet, inklużi dawk għal serje preċedenti ta’ emendi għal dan ir-Regolament approvati sussegwentement, għandhom jibqgħu validi indefinittivament.

14.4. Il-Partijiet Kontraenti li japplikaw dan ir-Regolament għandhom ikomplu joħorġu approvazzjonijiet għal fanali ta' quddiem abbażi ta’ dan u ta' kwalunkwe serje ta’ emendi preċedenti għal dan ir-Regolament, sakemm il-fanali ta' quddiem ikunu maħsuba bħala sostituti biex jitwaħħlu fuq vetturi fl-użu.

14.5. Sa mid-data uffiċjali tad-dħul fis-seħħ tar-Regolament Nru 112, l-ebda Parti Kontraenti li tapplika dan ir-Regolament ma għandha tiċħad it-twaħħil ta’ fanal ta' quddiem approvat skont ir-Regolament Nru 112 fuq tip ta' vettura ġdida.

14.6. Il-Partijiet Kontraenti li japplikaw dan ir-Regolament għandhom ikomplu jippermettu t-twaħħil ta' fanal ta' quddiem approvat skont dan ir-Regolament fuq tip ta' vettura jew vettura.

14.7. Il-Partijiet Kontraenti li japplikaw dan ir-Regolament għandhom ikomplu jippermettu t-twaħħil ta' fanal ta' quddiem approvat skont dan ir-Regolament kif emendat bi kwalunkwe serje preċedenti ta' emendi fuq vettura fl-użu sakemm il-fanal ta' quddiem ikun maħsub bħala sostitut.

(1) Xejn f’dan ir-Regolament m’għandu jwaqqaf lil Parti Kontraenti li qed tapplika dan ir-Regolament milli tipprojbixxi li fanal ta’ quddiem li jinkorpora lenti magħmula minn materjal tal-plastik approvat skont dan ir-Regolament jingħaqad ma’ tagħmir mekkaniku għat-tindif tal-fanal ta’ quddiem (bil-wajpers).

(2) Applikazzjoni għall-approvazzoni ta' bozza tal-filament: ara r-Regolament Nru. 37. “Tip ta” bozza tal-filament ma għandhiex tiġi mfixkla ma' “kategorija tal-bozza tal-filament”. Dan ir-Regolament huwa dwar il-fanali ta' quddiem li jużaw bozoz tal-filament ta' kategoriji R2 u/jew HS1. Dawn il-kategoriji ta' bozoz tal-filament huma differenti essenzjalment fid-disinn tagħhom u, b'mod aktar partikolari, fil-kappa. Huma għandhom ikunu tali li ma jistgħux jinbidlu, imma fi ħdan kategorija ta' lampa tal-filament normalment ikun hemm diversi tipi.

(3) Fil-każ ta' fanali ta' quddiem iddisinjati biex jissodisfaw ir-rekwiżiti tat-traffiku li jimxi fuq naħa waħda tat-triq biss (jew il-lemin jew ix-xellug), huwa wkoll irrakkomandat li l-erja li tista' tiġi okkultata biex tipprevjeni nuqqas ta' kumdità għal dawk li jużawh f'pajjiż fejn it-traffiku jimxi fuq in-naħa opposta tat-triq għandha tiġi mmarkata mingħajr ma titħassar fuq il-lenti ta' quddiem. Madanakollu, dan l-immarkar mhux neċessarju fejn l-erja tidher b’mod ċar mid-disinn.

(4) Jekk il-lenti ma tistax tinqala' mill-unità ewlenija tal-fanal ta' quddiem, spazju fuq il-lenti għandu jkun suffiċjenti.

(5) 1 għall-Ġermanja, 2 għal Franza, 3 għall-Italja, 4 għall-Pajjiżi l-Baxxi, 5 għall-Isvezja, 6 għall-Belġju, 7 għall-Ungerija, 8 għar-Repubblika Ċeka, 9 għal Spanja, 10 għall-Jugoslavja, 11 għar-Renju Unit, 12 għall-Awstrija, 13 għal-Lussemburgu, 14 għall-Isvizzera, 15 (vojt), 16 għan-Norveġja, 17 għall-Finlandja, 18 għad-Danimarka, 19 għar-Rumanija, 20 għall-Polonja, 21 għall-Portugall, 22 għall-Federazzjoni Russa, 23 għall-Greċja, 24 (vojt), 25 għall-Kroazja, 26 għas-Slovenja, 27 għas-Slovakkja, 28 għall-Belarus, 29 għall-Estonja, 30-36 (vojt) u 37 għat-Turkija. In-numri sussegwenti għandhom jingħataw lil pajjiżi oħra fl-ordni kronoloġika li fiha jirratifikaw jew jidħlu għall-Ftehim li jikkonċerna l-Adozzjoni tal-Kundizzjonijiet Uniformi tal-Approvazzjoni u r-Rikonoxximent Reċiproku tal-Approvazzjoni għal Tagħmir u Partijiet ta' Vettura Mmotorizzata, u n-numri hekk mogħtija għandhom ikunu kkomunikati mis-Segretarju Ġenerali tan-Nazzjonijiet Uniti lill-Partijiet Kontraenti għall-Ftehim.

(6) Dawn il-filtri għandhom jikkonsistu fil-komponenti kollha, inkluż il-lenti, li huma maħsuba biex jagħtu kulur lid-dawl.

(7) L-iskrin tal-aġġustament għandu jkun wiesa’ biżżejjed li jippermetti li jiġi eżaminat il-“punt ta’ waqfien” fuq firxa ta’ mill-anqas 5 fuq kull naħa tal-linja vv.

(8) Jekk, fil-każ ta' fanal ta' quddiem iddisinjat biex jissodisfa r-rekwiżiti ta' dan ir-Regolament fir-rigward tar-raġġ tad-dawl il-baxx biss, l-assi fokali tiddifferixxi sostanzjalment mid-direzzjoni ġenerali tar-raġġ, għandu jsir aġġustament laterali fl-aħjar mod li jissodisfa r-rekwiżiti għall-illuminazzjoni fil-punti 75 u 50.

(9) Fanal ta' quddiem b “Raġġ tad-dawl il-baxx” ta' dan it-tip jista' jinkorpora raġġ tad-dawl tas-sewqan għal liema l-ebda speċifikazzjoni mhijiex stabbilita.

(10) Il-limitu tan-nuqqas ta' aġġustament ta' 1 fuq in-naħa tax-xellug mhuwiex inkompatibbli man-nuqqas ta' aġġustament vertikali. Dan tal-aħħar huwa llimitat biss mir-rekwiżiti tal-paragrafu 6.5.

(11) Ara Anness 2 dwar is-suġġett tal-fanali ta' quddiem speċjali għall-tratturi tal-agrikoltura jew tratturi għall-forestrija u vetturi oħra li jimxu bil-mod.

(12) Dan ir-rekwiżit se jkun soġġett għal rakkomandazzjoni għall-benefiċċju tal-amministrazzjonijiet.

ANNESS 7

Ir-rekwiżiti għall-fanali li jinkorporaw lentijiet magħmula minn materjal tal-plastik - l-ittestjar tal-kampjuni tal-lentijiet jew dawk tal-materjal u tal-fanali kompleti

1. L-ISPEĊIFIKAZZJONIJIET ĠENERALI

1.1. Il-kampjuni pprovduti skont il-paragrafu 2.2.4 ta’ dan ir-Regolament għandhom jissodisfaw l-ispeċifikazzjonijiet indikati fil-paragrafi 2.1 sa 2.5 hawn taħt.

1.2. Iż-żewġ kampjuni ta’ fanali kompleti pprovduti skont il-paragrafu 2.2.3 ta’ dan ir-Regolament u li jinkorporaw lentijiet ta’ materjal tal-plastik għandhom, fir-rigward tal-materjal tal-lenti, jissodisfaw l-ispeċifikazzjonijiet indikati fil-paragrafu 2.6 hawn taħt.

1.3. Il-kampjuni tal-lentijiet ta’ materjal tal-plastik jew kampjuni tal-materjal għandhom ikunu soġġetti, flimkien mar-riflettur li miegħu huma maħsuba li jitwaħħlu (fejn japplika), għat-testijiet tal-approvazzjoni fl-ordni kronoloġika indikat fit-Tabella A riprodotta fl-Appendiċi 1 ma' dan l-Anness.

1.4. Madankollu, jekk il-manifattur tal-bozza jista' jipprova li l-prodott ikun diġa' għadda mit-testijiet preskritti fil-paragrafi 2.1-2.5 hawn taħt, jew it-testijiet ekwivalenti skont Regolament ieħor, ma jkunx hemm bżonn li dawn it-testijiet jiġu rripetuti; it-testijiet preskritti fit-tabella B tal-Appendiċi 1 biss għandhom ikunu obbligatorji.

2. TESTIJIET

2.1. Ir-reżistenza għal bdil fit-temperatura

2.1.1. Testijiet

Tliet kampjuni ġodda (lentijiet) għandhom ikunu soġġetti għal ħames ċikli ta’ tibdil ta’ temperatura u ta’ umdità (HR = umdità relattiva) b'konformità mal-programm li ġej:

3 siegħat fi 40 C ± 2° C u 85-95 % RH;

1 siegħa fi 23 C ± 5° C u 60-75 % RH;

15-il siegħa fi –30° C ±2° C;

1 siegħa fi 23 C ± 5° C u 60-75 % RH;

3 siegħat fi 80° C ±2° C;

1 siegħa fi 23 C ± 5° C u 60-75 % RH.

Qabel dan it-test, il-kampjuni għandhom jinżammu f’temperatura ta’ 23° ± 5° C u 60-75 % RH għal mill-inqas erba’ siegħat.

Nota: Il-perjodi ta’ siegħa f’temperatura ta’ 23° C ± 5° C għandhom jinkludu l-perjodi ta’ tranżizzjoni minn temperatura għall-oħra li huma neċessarji sabiex ikunu evitati l-effetti ta’ xokk termali.

2.1.2. Kejl fotometriku

2.1.2.1. Metodu

Se jsir kejl fotometriku fuq il-kampjuni qabel u wara t-test.

Dan il-kejl għandu jittieħed billi tintuża bozza standard, fil-punti li ġejjin:

B 50 L u 50 R għar-raġġ tad-dawl il-baxx ta’ bozza bir-raġġ tad-dawl il-baxx jew bozza bir-raġġ tad-dawl il-baxx/bir-raġġ tad-dawl tas-sewqan (B 50 R u 50 L fil-każ ta’ fanali ta’ quddiem maħsuba għat-traffiku li ġej min-naħa tax-xellug);

Ir-rotta ta’ Emax għar-raġġ tad-dawl tas-sewqan ta’ bozza bir-raġġ tad-dawl tas-sewqan jew bozza bir-raġġ tad-dawl il-baxx/bir-raġġ tad-dawl tas-sewqan;

2.1.2.2. Riżultati

Il-varjazzjoni bejn il-valuri fotometriċi mkejla fuq kull kampjun qabel u wara t-test m’għandhomx jeċċedu l-10 % inklużi t-tolleranzi tal-proċedura fotometrika.

2.2. Ir-reżistenza għall-aġenti atmosferiċi u kimiċi

2.2.1. Ir-reżistenza għal aġenti atmosferiċi

Tliet kampjuni ġodda (lentijiet jew kampjuni tal-materjal) għandhom ikunu esposti għal radjazzjoni minn sors li għandu firxa tal-enerġija spettrali simili għal dik ta' korp iswed f'temperatura ta' bejn 5 500K u 6 000K. Il-filtri xierqa għandhom jitqiegħdu bejn is-sors u l-kampjuni sabiex inaqqsu kemm jista' jkun ir-radjazzjonijiet b'distanzi bejn il-punti korrispondenti f'mewġiet elettromanjetiċi iżgħar minn 295 nm u akbar minn 2 500 nm. Il-kampjuni għandhom ikunu esposti għal illuminazzjoni enerġetika ta' 1 200 W/m2 ± 200 W/m2 għal perjodu fejn l-enerġija luminuża li jirċievu tkun ugwali għal 4 500 MJ/m2 ± 200 MJ/m2. Fil-kompartiment, it-temperatura mkejla fuq il-pannell l-iswed imqiegħed fuq livell flimkien mal-kampjuni għandha tkun 50° C ± 5° C. Sabiex tiġi żgurata espożizzjoni regolari, il-kampjuni għandhom iduru madwar is-sors ta' radjazzjoni b'veloċità ta' bejn il-1 u 5 1/min. Il-kampjuni għandhom jiġu sprejjati b'ilma distillat b'konduttività ta' inqas minn 1 mS/m f'temperatura ta' 23 C ± 5° C, b'konformità maċ-ċiklu li ġej:

sprejjar; : 5 minuti; inxif : 25 minuta.

2.2.2. Ir-reżistenza għal aġenti kimiċi

Wara li jkunu saru t-test deskritt fil-paragrafu 2.2.1 hawn fuq u l-kejl deskritt fil-paragrafu 2.2.3.1 hawn taħt, il-wiċċ ta’ barra tat-tliet kampjuni msemmija għandu jiġi ttrattat kif deskritt fil-paragrafu 2.2.2.2 bit-taħlita ddefinita fil-paragrafu 2.2.2.1 aktar ’l isfel.

2.2.2.1. It-taħlita tat-test

It-taħlita tat-test għandha tkun magħmula minn 61,5 % n-heptane, 12,5 % toluene, 7,5 % ethyl tetrachloride, 12,5 % trichlorethylene u 6 % xylene (volum %).

2.2.2.2. L-applikazzjoni tat-taħlita tat-test

Xarrab biċċa ċarruta tal-qoton (skont ISO 105) sakemm ma tkunx tista’ tixrob aktar fit-taħlita ddefinita fil-paragrafu 2.2.2.1 hawn fuq u, f’għaxar sekondi, applikaha għal 10 minuti mal-wiċċ ta’ barra tal-kampjun bi pressjoni ta’ 50 N/cm2, li tikkorrispondi għal forza ta’ 100 N applikata fuq superfiċje tat-test kbira 14 × 14 mm.

Matul dan il-perjodu ta’ għaxar minuti, il-biċċa drapp tkun mgħaddsa mill-ġdid fit-taħlita b’mod li l-kompożizzjoni tal-likwidu applikat tkun dejjem l-istess bħad-doża speċifikata tat-test.

Matul il-perjodu ta’ applikazzjoni, huwa permess li wieħed jagħmel tajjeb għall-pressjoni magħmula fuq il-kampjun biex jiġu evitati x-xquq.

2.2.2.3. It-tindif

Fit-tmiem tal-applikazzjoni tat-taħlita tat-test, il-kampjuni għandhom jitnixxfu fl-arja għall-beraħ u mbagħad għandhom jinħaslu bis-soluzzjoni deskritta fil-paragrafu 2.3 (Reżistenza għad-diterġenti) fuq 23° ± 5° C.

Wara, il-kampjuni għandhom jitlaħalħu b’attenzjoni b’ilma distillat li ma fihx aktar minn 0,2 % fil-mija ta’ impuritajiet f’temperatura ta’ 23° C ± 5° C u mbagħad jintmesħu b’ċarruta ratba.

2.2.3. Riżultati

2.2.3.1. Wara t-test tar-reżistenza għall-aġenti atmosferiċi, il-wiċċ ta’ barra tal-kampjuni m’għandux ikollu xquq, brix, tixlif u deformazzjonijiet, u l-varjazzjoni intermedja (i.e. bejn żewġ estremi) fit-trażmissjoni , imkejla fuq it-tliet kampjuni skont il-proċedura deskritta fl-Appendiċi 2 ma' dan l-Anness ma għandhiex teċċedi 0,020 (Δtm ≤ 0,020).

2.2.3.2. Wara t-test ta' reżistenza għall-aġenti kimiċi, il-kampjuni ma għandhom ikollhom l-ebda traċċa ta' tbajja' kimiċi li probabbli jikkawżaw varjazzjoni fit-tixrid tal-fluss, li l-varjazzjoni intermedja , imkejla fuq it-tliet kampjuni skont il-proċedura deskritta fl-Appendiċi 2 għal dan l-Anness ma għandhiex teċċedi 0,020 (Δ dm ≤ 0,020).

2.3. Ir-reżistenza għad-diterġenti u għall-idrokarboni

2.3.1. Ir-reżistenza għad-diterġenti

Il-wiċċ ta’ barra tat-tliet kampjuni (il-lentijiet jew il-kampjuni tal-materjal) għandu jissaħħan għal temperatura ta’50° ± 5° u wara jiġi mgħaddas għal ħames minuti f’taħlita miżmuma f’temperatura ta’ 23° ± 5° u magħmula minn 99 parti ta’ ilma distillat li ma fihx aktar minn 0.02 % ta’ impuritajiet u parti ta’ alkylaryl sulphonate.

Fi tmiem it-test, il-kampjuni jitnixxfu fuq 50° C± 5° C. Is-superfiċje tal-kampjuni għandha titnaddaf b'ċarruta niedja.

2.3.2. Ir-reżistenza għall-idrokarboni

Il-wiċċ ta’ barra ta’ dawn it-tliet kampjuni għandu mbagħad jingħorok ħafif għal minuta b’ċarruta tal-qoton imxarrba f’taħlita magħmula minn 70 % n-heptane u 30 % toluene (volum %), u wara għandu jitnixxef fl-arja għall-beraħ.

2.3.3. Riżultati

Wara li dawn iż-żewġ testijiet t’hawn fuq jitwettqu suċċessivament, il-valur intermedju (i.e. bejn żewġ estremi) tal-varjazzjoni fit-trażmissjoni , imkejjel fuq it-tliet kampjuni skont il-proċedura deskritta fl-Appendiċi 2 ma' dan l-Anness m’għandux jeċċedi 0,010 (Δtm ≤ 0,010).

2.4. Ir-reżistenza għad-deterjorazzjoni mekkanika

2.4.1. Il-metodu tad-deterjorazzjoni mekkanika

Il-wiċċ ta’ barra tat-tliet kampjuni ġodda (lentijiet) għandu jkun soġġett għat-test ta’ deterjorazzjoni mekkanika uniformi bil-metodu deskritt fl-Appendiċi 3 għal dan l-Anness.

2.4.2. Riżultati

Wara dan it-test, il-varjazzjonijiet:

tat-trażmissjoni:

u tad-distribuzzjoni:

għandhom jitkejlu skont il-proċedura deskritta fl-Appendiċi 2 fl-erja speċifikata fil-paragrafu 2.2.4 hawn fuq. Il-valur medju tat-tliet kampjuni għandu jkun tali li: (Δ tm ± 0,100); (Δdm ± 0,050).

2.5. It-test tat-twaħħil tal-kisi, jekk hemm

2.5.1. Il-preparazzjoni tal-kampjun

Superfiċje b’erja ta’ 20 mm × 20 mm tal-kisi ta’ lenti għandha tinqata’ b’xafra jew b’labra f’tabella bil-kaxxi b’daqs bejn wieħed u ieħor ta’ 2 mm × 2 mm. Il-pressjoni fuq ix-xafra jew fuq il-labra għandha tkun biżżejjed li tal-inqas taqta’ l-kisi.

2.5.2. Id-deskrizzjoni tat-test

Trid tintuża strixxa li teħel b'forza ta' twaħħil ta’ 2 N/(cm ta’ daqs) ±20 % imkejla skont il-kundizzjonijiet standard speċifikati fl-Appendiċi 4 ma' dan l-Anness. Dan it-tejp li jeħel, li għandu jkun minn tal-inqas 25 mm wiesgħa, għandu jingħafas għal mill-inqas ħames minuti fuq is-superfiċje ppreparata kif preskritt fil-paragrafu 2.5.1.

Imbagħad it-tarf tat-tejp li jwaħħal għandu jitqiegħed b’tali mod li s-saħħa tat-twaħħil mas-superfiċje kkunsidrata hija bbilanċjata b’forza perpendikulari ma' dik is-superfiċje. F’dan l-istadju, it-tejp għandu jitqatta’ b’veloċità kostanti ta’ 1,5 m/s ±0,2 m/s.

2.5.3. Riżultati

M’għandu jkun hemm l-ebda ħsara evidenti fl-erja mqassma f’kaxxi. Il-ħsarat fl-intersezzjonijiet bejn il-kaxxi jew fit-truf tal-qatgħat għandhom ikunu permessi, sakemm l-erja tal-ħsara ma teċċedix il-15 % tas-superfiċje mqassma f’kaxxi.

2.6. It-testijiet tal-bozza kompleta li tinkorpora lenti ta’ materjal tal-plastik

2.6.1. Ir-reżistenza għad-deterjorazzjoni mekkanika tas-superfiċje tal-lenti

2.6.1.1. Testijiet

Il-lenti tal-kampjun tal-bozza Nru 1 għandha tkun soġġetta għat-test deskritt fil-paragrafu 2.4.1 hawn fuq.

2.6.1.2. Riżultati

Wara t-test, ir-riżultati tal-qisien fotometriċi li saru fuq il-fanal ta’ quddiem skont dan ir-Regolament ma għandhomx jeċċedu, b’aktar minn 30 %, il-valuri massimi preskritti fil-punti B 50 L u HV u ma għandhomx ikunu aktar minn 10 % taħt il-valuri minimi preskritti fil-punt 75 R (fil-każ tal-fanali ta’ quddiem maħsuba għat-traffiku li ġej min-naħa tax-xellug, il-punti li għandhom ikunu kkunsidrati huma B 50 R, HV u 75 L).

2.6.2. It-test tat-twaħħil tal-kisi, jekk hemm

Il-lenti tal-kampjun tal-bozoz Nru 2 għandha tkun soġġetta għat-test deskritt fil-paragrafu 2.5 hawn fuq.

3. IL-VERIFIKA TAL-KONFORMITÀ TAL-PRODUZZJONI

Fir-rigward tal-materjali użati għall-manifattura tal-lentijiet, il-bozoz tas-serje għandhom ikunu rikonoxxuti bħala konformi ma' dan ir-Regolament jekk:

3.1.1. Wara test ta’ reżistenza għall-aġenti kimiċi u test ta’ reżistenza għad-diterġenti u għall-idrokarburi, il-wiċċ ta’ barra tal-kampjuni ma jurix la xaqq, la barxa, la laqxa, la deformazzjoni viżibbli għall-għajnejn (ara paragrafi 2.2.2, 2.3.1 u 2.3.2);

3.1.2. Wara t-test deskritt fil-paragrafu 2.6.1.1, il-valuri fotometriċi fil-punti tal-kejl ikkunsidrati fil-paragrafu 2.6.1.2 ikunu fil-limiti preskritti għall-konformità tal-produzzjoni f’dan ir-Regolament.

3.2. Jekk ir-riżultati tat-test ma jissodisfawx ir-rekwiżiti, it-testijiet għandhom jiġu ripetuti fuq kampjun ieħor ta’ fanali ta’ quddiem magħżula b'mod każwali.

APPENDIĊI 1 ORDNI KRONOLOĠIKA TAT-TESTIJIET TA’ APPROVAZZJONI A. It-testijiet fuq il-materjali tal-plastik (il-lentijiet jew il-kampjuni ta’ materjal ipprovduti skont il-paragrafu 2.2.4 ta’ dan ir-Regolament). Testijiet tal-Kampjuni Lentijiet jew kampjuni tal-materjal Lentijiet 1 2 3 4 5 6 7 8 9 10 11 12 13 1.1. Il-fotometrija limitata (para. 2.1.2) x x x 1.1.1. Il-bidla fit-temperatura (para. 2.1.1) x x x 1.1.2. Il-fotometrija limitata (para. 2.1.2) x x x 1.2.1. Il-kejl tat-trażmissjoni x x x x x x x x x 1.2.2. Il-kejl tat-tixrid x x x x x x 1.3. Aġenti kemikali (para. 2.2.1) x x x 1.3.1. Il-kejl tat-trażmissjoni x x x 1.4. Aġenti kemikali (para. 2.2.2) x x x 1.4.1. Il-kejl tat-tixrid x x x 1.5. Id-diterġenti (para. 2.3.1) x x x 1.6. L-idrokarboni (para.2.3.2.) x x x 1.6.1. Il-kejl tat-trażmissjoni x x x 1.7. Id-deterjorazzjoni (para. 2.4.1.) x x x 1.7.1. Il-kejl tat-trażmissjoni x x x 1.7.2. Il-kejl tat-tixrid x x x 1.8. It-twaħħil (para. 2.5.) x B. It-testijiet fuq il-fanali kompleti (ipprovduti skont il-paragrafu 2.2.3. ta’ dan ir-Regolament). Testijiet Bozza kompluta Nru tal-kampjun 1 2 2.1. Id-deterjorazzjoni (il-para. 2.6.1.1.) x 2.2. Il-fotometrija (il-para. 2.6.1.2.) x 2.3. It-twaħħil (il-para. 2.6.2.) x

APPENDIĊI 2 Metodu ta’ kejl tad-distribuzzjoni u tat-trażmissjoni tad-dawl 1. IT-TAGĦMIR (ara d-dijagramm) Ir-raġġ tal-kollimatur K b’nofs diverġenza huwa limitat b’dijaframma DT b’fetħa ta’ 6 mm li miegħu sserraħ l-istruttura li fuqha hemm il-kampjun. Lenti konverġenti akromatika L2, korretta għall-aberrazzjonijiet sferiċi tgħaqqad id-dijaframma DT mar-riċevitur R; id-dijametru tal-lenti L2 għandu jkun tali li ma tinħoloqx dijaframma bid-dawl imxerred mill-kampjun f’lembut b’nofs angolu ta’ fuq ta’ . Id-dijaframma annulari DD, bl-angoli u titqiegħed fi pjan fokali tal-immaġini tal-lenti L2. Il-parti ċentrali mhux trasparenti tad-dijaframma hija meħtieġa biex jiġi eliminat id-dawl li ġej direttament mis-sors tad-dawl. Għandu jkun possibbli li titneħħa l-parti ċentrali tad-dijaframma mir-raġġ tad-dawl, b'tali mod li tmur lura eżattament fil-pożizzjoni tal-bidu tagħha. Id-distanza L2 DT u d-distanza fokali F2 (1) tal-lenti L2 għandha tintgħażel b’mod li l-immaġini ta’ DT tkopri kompletament ir-riċevitur R. Meta l-fluss inizjali li jolqot is-superfiċje jissemma għal 1 000 unità, il-preċiżjoni assoluta ta’ kull qari għandha tkun ta’ aħjar minn unità waħda. 2. IL-KEJL Għandu jittieħed il-qari li ġej: Qari Bil-kampjun Mal-parti ċentrali ta' DD Kwantita' rappreżentata T1 le le Il-fluss li jolqot is-superfiċje fil-qari inizjali T2 iva (qabel it-test) le Il-fluss trażmess mill-materjal il-ġdid f’medda ta’ 24° C T3 iva (wara t-test) le Il-fluss trażmess mill-materjal il-ġdid f’medda ta’ 24° C T4 iva (qabel it-test) iva Il-fluss imxerred mill-materjal il-ġdid T5 iva (wara t-test) iva Il-fluss imxerred mill-materjal ittestjat (1) Għal L2 huwa rrikkmandat li tintuża distanza fokali ta’ madwar 80 mm.

APPENDIĊI 3 METODU TAT-TEST Bl-ISPREJ 1. IT-TAGĦMIR TAT-TEST 1.1. It-tagħmir li jisprejja (spray gun) It-tagħmir li jisprejja wżat għandu jkun mgħammar b’żennuna b’dijametru ta’ 1,3 mm li tippermetti rata ta’ ċirkolazzjoni tal-likwidu ta’ 0,24 ± 0,02 l/minuta u għandu pressjoni operattiva ta’ 6,0 bars - 0, + 0,5 bar. Taħt dawn il-kundizzjonijiet ta’ tħaddim għandu jinkiseb disinn ta’ mrewħa b’dijametru ta’ 170 mm ± 50 mm fuq is-superfiċje esposta għad-deterjorazzjoni, f’distanza ta’ 380 mm ± 10 mm miż-żennuna. 1.2. It-taħlita tat-test It-taħlita tat-test hija magħmula minn: Ramel tas-silika b’ebusija ta’ 7 fuq l-iskala Mohr, bid-daqs taż-żrara ikun bejn 0 u 0,2 mm u b’distribuzzjoni kważi normali, b’fattur angolari ta’ 1,8 sa 2; Ilma b’ebusija li ma teċċedix il-205 g/m3 għal taħlita li tinkludi 25 g ta’ ramel għal kull litru ta’ ilma. 2. TEST Is-superfiċje ta’ barra tal-lentijiet tal-fanali għandha tiġi soġġetta għal darba jew għal aktar minn darba għall-azzjoni tal-merżuq tar-ramel kif deskritt hawn fuq. Il-merżuq għandu jiġi sprejjat kważi b’mod perpendikulari għas-superfiċje li se tkun ittestjata. Id-deterjorament huwa vverifikat permezz ta’ kampjun jew bosta kampjuni tal-ħġieġ imqiegħda viċin il-lentijiet li jridu jiġu ttestjati. It-taħlita għandha tiġi sprejjata sakemm il-varjazzjoni fit-tixrid tad-dawl fuq il-kampjun jew il-kampjuni mkejla bil-metodu deskritt fl-Appendiċi 2, tkun tali li: Bosta kampjuni ta’ referenza jistgħu jkunu wżati biex jivverifikaw l-omoġeneità tad-deterjorament fuq is-superfiċje sħiħa li jrid jiġi ttestjat.